22011A0618(01)



PROTOKOL

između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine

EUROPSKA UNIJA

i

EUROPSKA ZAJEDNICA

i

ŠVICARSKA KONFEDERACIJA

i

KNEŽEVINA LIHTENŠTAJN,

dalje u tekstu „ugovorne stranke”,

UZIMAJUĆI U OBZIR Sporazum potpisan 26. listopada 2004. između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (1) („Sporazum o pridruživanju”),

PODSJEĆAJUĆI da njegov članak 16. predviđa mogućnost da Kneževina Lihtenštajn pristupi Sporazumu o pridruživanju Protokolom,

UZIMAJUĆI U OBZIR zemljopisni položaj Kneževine Lihtenštajna,

UZIMAJUĆI U OBZIR blisku povezanost između Kneževine Lihtenštajna i Švicarske Konfederacije izraženu u području bez unutarnjih graničnih kontrola između Kneževine Lihtenštajna i Švicarske Konfederacije,

UZIMAJUĆI U OBZIR želju Kneževine Lihtenštajna da sa svim schengenskim zemljama uspostavi i održava područje bez granične kontrole i da se pridruži schengenskoj pravnoj stečevini,

BUDUĆI DA su Sporazumom koji je Vijeće Europske unije 18. svibnja 1999. sklopilo s Republikom Islandom i Kraljevinom Norveškom (2) te dvije države pridružene provedbi, primjeni i razvoju schengenske pravne stečevine,

BUDUĆI DA je poželjno da Kneževina Lihtenštajn bude pod jednakim uvjetima kao i Island, Norveška i Švicarska pridružena provedbi, primjeni i razvoju schengenske pravne stečevine,

BUDUĆI DA između Europske unije, Europske zajednice, Švicarske Konfederacije i Kneževine Lihtenštajna treba zaključiti protokol kojim bi se za Lihtenštajn osigurala prava i obveze slične onima, koji su dogovoreni između Vijeća Europske unije, s jedne strane, i Islanda, Norveške i Švicarske, s druge strane,

BUDUĆI DA se odredbe glave IV. Ugovora o osnivanju Europske zajednice i akti koji su doneseni na temelju te glave, na temelju Protokola o stajalištu Danske koji je priložen Ugovoru o Europskoj uniji i Ugovoru o osnivanju Europske zajednice, ne primjenjuju na Kraljevinu Dansku i budući da na temelju odluka usmjerenih na razvoj schengenske pravne stečevine u primjeni te glave, koje je Danska prenijela u svoje domaće pravo, mogu nastati samo međunarodnopravne obveze između Danske i ostalih država članica,

BUDUĆI DA Irska i Ujedinjena Kraljevina Velike Britanije i Sjeverne Irske sudjeluju u nekim odredbama schengenske pravne stečevine, u skladu s odlukama donesenima na temelju Protokola o uključivanju schengenske pravne stečevine u okvir Europske unije, koji je priložen Ugovoru o Europskoj uniji i Ugovoru o osnivanju Europske zajednice (3),

BUDUĆI DA je potrebno osigurati da države koje su pridružene Europskoj uniji radi provedbe, primjene i razvoja schengenske pravne stečevine tu pravnu stečevinu također primjenjuju u međusobnim odnosima,

BUDUĆI DA je za neometano funkcioniranje schengenske pravne stečevine potrebno da ovaj Protokol bude primijenjen istodobno sa sporazumima između različitih stranaka koje su pridružene ili sudjeluju u provedbi i razvoju schengenske pravne stečevine kojom uređuju svoje uzajamne odnose,

UZIMAJUĆI U OBZIR Protokol o pristupanju Kneževine Lihtenštajna Sporazumu između Europske zajednice i Švicarske Konfederacije o kriterijima i mehanizmima za utvrđivanje države koja je odgovorna za razmatranje zahtjeva za azil koji je podnesen u jednoj od država članica ili u Švicarskoj (4),

IMAJUĆI NA UMU povezanost između schengenske pravne stečevine i pravne stečevine Zajednice o uspostavljanju kriterija i mehanizama za utvrđivanje države koja je odgovorna za razmatranje zahtjeva za azil koji je podnesen u jednoj od država članica i o uspostavi sustava „Eurodac”,

BUDUĆI DA ta povezanost zahtijeva da schengenska pravna stečevina bude primjenjivana istodobno s pravnom stečevinom Zajednice o uspostavi kriterija i mehanizama za utvrđivanje države odgovorne za razmatranje zahtjeva za azil koji je podnesen u jednoj od država članica i o uspostavi sustava „Eurodac”,

SPORAZUMJELE SU SE:

Članak 1.

U skladu s člankom 16. Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine („Sporazum o pridruživanju”), Kneževina Lihtenštajn (dalje u tekstu „Lihtenštajn”) pristupa Sporazumu o pridruživanju u skladu s uvjetima određenima u ovom Protokolu.

Ovo pristupanje stvara uzajamna prava i obveze između ugovornih stranaka u skladu s pravilima i postupcima određenima u ovom Protokolu.

Članak 2.

1. Odredbe schengenske pravne stečevine iz Priloga A i Priloga B Sporazumu o pridruživanju, kako se primjenjuju na države članice Europske unije, Lihtenštajn provodi i primjenjuje prema uvjetima predviđenima u tim Prilozima.

2. Povrh toga, Lihtenštajn provodi i primjenjuje odredbe akata Europske unije i Europske zajednice iz Priloga ovom Protokolu kojima se zamjenjuju ili razvijaju odredbe schengenske pravne stečevine.

3. Ne dovodeći u pitanje članak 5., Lihtenštajn također prihvaća, provodi i primjenjuje akte i mjere Europske unije i Europske zajednice kojima se mijenjaju ili razvijaju odredbe schengenske pravne stečevine, na koje se u vezi s ovim Protokolom primjenjuju postupci određeni u Sporazumu o pridruživanju.

Članak 3.

Na Lihtenštajn se primjenjuju prava i obveze iz članka 3. stavaka 1. do 4., članaka 4. do 6., članaka 8. do 10., članka 11. stavaka 2., 3. i 4. i članka 13. Sporazuma o pridruživanju.

Članak 4.

Dužnost predsjednika Mješovitog odbora osnovanog člankom 3. Sporazuma o pridruživanju, na razini stručnjaka, obnaša predstavnik Europske unije. Dužnost predsjednika na razini visokih dužnosnika i ministara naizmjenično, na razdoblje od 6 mjeseci, obnaša predstavnik Europske unije i predstavnik Vlade Lihtenštajna odnosno Švicarske.

Članak 5.

1. Donošenje novih akata ili mjera povezanih s pitanjima iz članka 2. pridržano je za nadležne institucije Europske unije. Podložno stavku 2. ovog članka, takvi akti ili mjere stupaju na snagu istodobno za Europsku uniju, Europsku zajednicu i njihove države članice te za Lihtenštajn, osim ako se u tim aktima ili mjerama izričito ne navodi drukčije. U tom kontekstu, dužna pažnja posvećuje se razdoblju koje Lihtenštajn u Mješovitom odboru navede kao potrebno da ispuni svoje ustavne zahtjeve.

Ako sadržaj takvog akta ili mjere može za Lihtenštajn postati obvezujući tek nakon ispunjenja ustavnih zahtjeva, Lihtenštajn prilikom obavijesti o tome obavješćuje Vijeće i Komisiju. Lihtenštajn bez odlaganja u pisanom obliku obavješćuje Vijeće i Komisiju o ispunjenju svih ustavnih zahtjeva. Ako se referendum ne zahtijeva, obavijest se upućuje najkasnije trideset dana nakon isteka roka za referendum. Ako se referendum zahtijeva, Lihtenštajn za svoju obavijest ima na raspolaganju osamnaest mjeseci od datuma obavijesti Vijeća. Od datuma utvrđenog za stupanje na snagu akta ili mjere za Lihtenštajn i do obavijesti o ispunjavanju ustavnih zahtjeva od strane Lihtenštajna, Lihtenštajn, ako je to moguće, privremeno provodi dotični akt ili mjeru.

Ako Lihtenštajn ne može privremeno provoditi dotični akt ili mjeru i ako to izazove poteškoće koje narušavaju schengensku suradnju, stanje proučava Mješoviti odbor. Europska unija i Europska zajednica mogu poduzeti razmjerne i odgovarajuće mjere protiv Lihtenštajna kako bi se osiguralo da schengenska suradnja protječe neometano.

3. Prihvaćanje akata i mjera iz stavka 2. od strane Lihtenštajna stvara prava i obveze između Lihtenštajna, s jedne strane, i Europske unije, Europske zajednice i država članica, u mjeri u kojoj ih ti akti i mjere obvezuju, te Švicarske, s druge strane.

4. Ako:

smatra se da je ovaj Protokol prestao važiti, osim ako Mješoviti odbor, nakon pomnog preispitivanja mogućnosti za očuvanje Protokola, ne odluči drukčije u roku od devedeset dana. Prestanak važenja Protokola proizvodi pravne učinke 3 mjeseca nakon isteka razdoblja od devedeset dana.

Kada Mješoviti odbor jednom jednoglasno postigne dogovor o punom prihvaćanju i provedbi odgovarajućih odredbi novog akta ili mjere od strane Lihtenštajna, primjenjuju se stavak 2. točka (b) i stavci 3. i 4. Podaci iz prve rečenice stavka 2. točke (b) osiguravaju se u roku od trideset dana od postizanja dogovora u Mješovitom odboru.

Članak 6.

U ispunjavanju svojih obveza u vezi sa Schengenskim informacijskim sustavom i Viznim informacijskim sustavom, Lihtenštajn za pristup tim sustavima može upotrijebiti tehničku infrastrukturu Švicarske.

Članak 7.

U pogledu administrativnih troškova povezanih s provedbom ovog Protokola, Lihtenštajn godišnje doprinosi u opći proračun Europske unije 0,071 % iznosa od 8 100 000 EUR, podložno godišnjem usklađivanju na temelju inflacije u Europskoj uniji.

Članak 8.

1. Ovaj Protokol ne utječe na Sporazum o Europskom gospodarskom prostoru kao ni na bilo koji drugi sporazum sklopljen između Europske unije i Lihtenštajna.

2. Ovaj Protokol ne utječe na sporazume koji obvezuju Lihtenštajn, s jedne strane, i jednu ili više država članica, s druge strane, u mjeri u kojoj su spojivi s ovim Protokolom. Ako su takvi sporazumi nespojivi s ovim Protokolom, prevladava Protokol.

3. Ovaj Protokol nikako ne utječe na buduće sporazume koje Europska zajednica sklopi s Lihtenštajnom ili na sporazume sklopljene između Europske zajednice i njezinih država članica, s jedne strane, i Lihtenštajna, s druge strane, ili na sporazume sklopljene na temelju članaka 24. i 38. Ugovora o Europskoj uniji.

4. Ovaj Protokol ne utječe na sporazume između Lihtenštajna i Švicarske, u mjeri u kojoj su oni spojivi s ovim Protokolom. Ako su takvi sporazumi nespojivi s ovim Protokolom, prevladava Protokol.

Članak 9.

1. Ovaj Protokol stupa na snagu jedan mjesec od dana kada je glavni tajnik Vijeća, u svojstvu depozitara ovog Protokola, utvrdio da su bili ispunjeni svi formalni uvjeti u vezi s pristankom stranaka ili u njihovo ime da ih ovaj Protokol obvezuje.

2. Članci 1. i 4. te članak 5. stavak 2. točka (a) prva rečenica ovog Protokola te prava i obveze određene u članku 3. stavcima 1. do 4. i člancima 4. do 6. Sporazuma o pridruživanju privremeno se primjenjuju na Lihtenštajn od datuma potpisivanja ovog Protokola.

3. U pogledu akata i mjera donesenih nakon potpisivanja ovog Protokola, ali prije njegova stupanja na snagu, rok od trideset dana iz članka 5. stavka 2. točke (a), posljednje rečenice počinje teći od dana stupanja na snagu ovog Protokola.

Članak 10.

1. Lihtenštajn počinje provoditi odredbe iz članka 2. na datum koji odredi Vijeće, uz suglasnost svih svojih članova koji predstavljaju vlade onih država članica koje primjenjuju sve odredbe iz članka 2., nakon savjetovanja s Mješovitim odborom i nakon što se uvjeri da je Lihtenštajn ispunio preduvjete za provedbu odgovarajućih odredbi.

Članovi Vijeća koji predstavljaju vlade Irske i Ujedinjene Kraljevine Velike Britanije i Sjeverne Irske sudjeluju u donošenju ove odluke u mjeri u kojoj je povezana s odredbama schengenske pravne stečevine i s aktima koji se na njemu temelje ili su s njim povezani, u kojima te države članice sudjeluju.

Članovi Vijeća koji predstavljaju vlade država članica na koje se, u skladu s njihovim Ugovorom o pristupanju, primjenjuju samo neke odredbe iz članka 2., sudjeluju u donošenju ove odluke u mjeri u kojoj je povezana s odredbama schengenske pravne stečevine koje se već primjenjuju u odnosnim državama članicama.

2. Provedba odredaba iz stavka 1. stvara prava i obveze između Švicarske i Lihtenštajna, s jedne strane, i Lihtenštajna i, prema potrebi, Europske unije, Europske zajednice i država članica, u mjeri u kojoj ih te odredbe obvezuju, s druge strane.

3. Ovaj Protokol se primjenjuje samo ako se provode sporazumi iz članka 13. Sporazuma o pridruživanju, koje Lihtenštajn još treba sklopiti.

4. Nadalje, ovaj Protokol se primjenjuje samo u slučaju ako se provodi i Protokol između Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske zajednice i Švicarske Konfederacije o kriterijima i mehanizmima za utvrđivanje države koja je odgovorna za razmatranje zahtjeva za azil koji je podnesen u jednoj od država članica ili u Švicarskoj.

Članak 11.

1. Ovaj Protokol Lihtenštajn ili Švicarska mogu otkazati, a otkazati se može i jednoglasnom odlukom članova Vijeća. Depozitara se obavješćuje o otkazivanju, koje proizvodi pravne učinke šest mjeseci nakon obavijesti.

2. U slučaju da Švicarska otkaže ovaj Protokol ili Sporazum o pridruživanju ili u slučaju prestanka važenja Sporazuma o pridruživanju za Švicarsku, Sporazum o pridruživanju i ovaj Protokol ostaju na snazi u pogledu odnosa između Europske unije i Europske zajednice, s jedne strane, i Lihtenštajna, s druge strane. U tom slučaju Vijeće, nakon savjetovanja s Lihtenštajnom, odlučuje o potrebnim mjerama. Međutim, te su mjere za Lihtenštajn obvezujuće samo ako ih Lihtenštajn prihvati.

3. Smatra se da je ovaj Protokol prestao važiti, ako Lihtenštajn ukine jedan od sporazuma iz članka 13. Sporazuma o pridruživanju koji je Lihtenštajn zaključio ili ako ukine Protokol iz članka 10. stavka 4. ovog Protokola.

Članak 12.

Ovaj je Protokol sastavljan u tri primjerka na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

U potvrdu navedenog, niže potpisani opunomoćenici potpisali su ovaj Protokol.

Съставено в Брюксел на двадесет и осми февруари две хиляди и осма година.

Hecho en Bruselas, el veintiocho de febrero de dos mil ocho.

V Bruselu dne dvacátého osmého února dva tisíce osm.

Udfærdiget i Bruxelles den otteogtyvende februar to tusind og otte.

Geschehen zu Brüssel am achtundzwanzigsten Februar zweitausendacht.

Kahe tuhande kaheksanda aasta veebruarikuu kahekümne kaheksandal päeval Brüsselis.

Έγινε στις Βρυξέλλες, στις είκοσι οκτώ Φεβρουαρίου δύο χιλιάδες οκτώ.

Done at Brussels on the twenty-eighth day of February in the year two thousand and eight.

Fait à Bruxelles, le vingt-huit février deux mille huit.

Fatto a Bruxelles, addì ventotto febbraio duemilaotto.

Briselē, divtūkstoš astotā gada divdesmit astotajā februārī.

Priimta du tūkstančiai aštuntų metų vasario dvidešimt aštuntą dieną Briuselyje.

Kelt Brüsszelben, a kétezer-nyolcadik év február huszonnyolcadik napján.

Magħmul fi Brussell, fit-tmienja u għoxrin jum ta’ Frar tas-sena elfejn u tmienja.

Gedaan te Brussel, de achtentwintigste februari tweeduizend acht.

Sporządzono w Brukseli dnia dwudziestego ósmego lutego roku dwa tysiące ósmego.

Feito em Bruxelas, em vinte e oito de Fevereiro de dois mil e oito.

Încheiat la Bruxelles, la douăzeci și opt februarie în anul două mii opt.

V Bruseli dňa dvadsiateho ôsmeho februára dvetisícosem.

V Bruslju, dne osemindvajsetega februarja leta dva tisoč osem.

Tehty Brysselissä kahdentenakymmenentenäkahdeksantena päivänä helmikuuta vuonna kaksituhattakahdeksan.

Som skedde i Bryssel den tjugoåttonde februari tjugohundraåtta.

Sastavljeno u Bruxellesu dana dvadeset osmoga veljače godine dvije tisuće osme.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Per l'Unione europea Eiropas Savienības vārdā Europos Sajungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta På Europeiska unionens vägnar Za Europsku uniju

За Европейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar Za Europsku zajednicu

За Конфедерация Швейцария Por la Confederación Suiza Za Švýcarskou konfederaci For Det Schweiziske Forbund Für die Schweizerische Eidgenossenschaft Šveitsi Konföderatsiooni nimel Για την Ελβετική Συνομοσπονδία For the Swiss Confederation Pour la Confédération Suisse Per la Confederazione svizzera Šveices Konfederācijas vārdā Šveicarijos Konfederacijos vardu A Svájci Államszövetség részéről Għall-Konfederazzjoni Żvizzera Voor de Zwitserse Bondsstaat W imieniu Konfederacji Szwajcarskiej Pela Confederação Suíça Pentru Confederația Elvețiană Za Švajčiarskou konfederáciu Za Švicarsko konfederacijo Sveitsin valaliiton puolesta För Schweiziska edsförbundet Za Švicarsku Konfederaciju